ፕሬዝዳንት ሳህለወርቅ ለችግኝ ተከላ ጎንደር ገቡ
በሀገር አቀፍ ደረጃ እየተካሄደ በሚገኘው በአንድ ጀምበር 200 ሚሊዮን ችግኝ የመትከል መርሀ ግብር ለመሳተፍ የኢፌዴሪ ፕሬዝዳንት ሳኅለወርቅ ዘውዴ ትላንት ማምሻውን ጎንደር ገብተዋል፡፡ፕሬዝዳንቷ ጎንደር ዳግማዊ ዓፄ ቴዎድሮስ አውሮፕላን ማረፊያ ሲደርሱ የአማራ ክልል ርዕሰ መስተዳድር አቶ ተመስገን ጥሩነህ፣ የጎንደር ከተማ አስተዳደር ተቀዳሚ ምክትል ከንቲባ ዶክተር ሙሉቀን አዳነና ሌሎችም ከፍተኛ የመንግሥት የሥራ ኃላፊዎች፣ የሃይማኖት አባቶች፣ የሀገር ሽማግሌዎችና ወጣቶች አቀባበል አድርገውላቸዋል፡፡ዛሬ በመላው ኢትዮጵያ እስከ ምሽት 12፡00 የችግኝ ተከላ መርሀ ግብ ይካሄዳል፤ በዚህም 200 ሚሊዮን ችግኝ በመትከል አዲስ ዓለማቀፍ ክብረ ወሰን እንደሚመዘገብ ይጠበቃል፡፡ (ምንጭ፡- ኢ.ፕ.ድ) 